CELEX: 52012PC0087
Language: mt
Date: 2012-03-06
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEErigward emenda għall-Anness XXI (Statistika)

|
			
		
		
		52012PC0087
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEErigward emenda għall-Anness XXI (Statistika) /* COM/2012/087 final - 2012/0037 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati r-rekwiżit
taċ-ċertezza legali u l-omoġeneità tas-Suq Intern, il-Kumitat
Konġunt taż-ŻEE għandu jintegra l-leġiżlazzjoni
kollha relevanti tal-Unjoni Ewropea fil-Ftehim taż-ŻEE mill-aktar fis
possibbli wara l-adozzjoni tagħha.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mal-proposta għal
Deċiżjoni tal-Kunsill) għandu l-għan li jemenda
l-Anness XXI (Statistika) billi jżid l-acquis ġdid tal-Unjoni
Ewropea f’dan il-qasam. 
Dan jirrigwarda r-Regolament (UE)
Nru 691/2011 tal-Parlament Ewropew u tal-Kunsill
tas-6 ta’ Lulju 2011 dwar il-kontijiet ekonomiċi ambjentali
Ewropej, li għandu jiġi inkorporat fil-Ftehim. 
Bl-iskop li jiġi implimentat dan l-att,
qed jiġu proposti ċerti adattamenti: 
(a)                   
Fir-rigward tal-Islanda, l-Annessi I, II u III
għar-Regolament għandhom jiġu implimentati fi żmien sentejn
(2) mill-ewwel skadenza għat-trażmissjoni sabiex jitqies
l-iżvilupp ulterjuri tal-kontijiet ambjentali nazzjonali tal-Islanda.
(b)                   
Peress li l-Liechtenstein hu diġà eżentat
mis-sistema Ewropea ta’ kontijiet nazzjonali u reġjonali skont
ir-Regolament tal-Kunsill (KE) Nru 2223/96[1],
dan għandu jkun eżentat ukoll mill-obbligi li jikkonċernaw
il-kontijiet ekonomiċi ambjentali Ewropej. 
3.           L-ELEMENTI LEGALI
TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim taż-ŻEE jipprevedi li
l-Kunsill għandu jistabbilixxi l-pożizzjoni li għandha tiġi
adottata f’isem l-Unjoni għal tali Deċiżjonijiet, skont proposta
mill-Kummissjoni.
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun tista’ tippreżentah fil-Kumitat Konġunt
taż-ŻEE mill-aktar fis possibbli.
2012/0037 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
rigward emenda għall-Anness XXI (Statistika)

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 338(1) u
218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)              
L-Anness XXI għall-Ftehim dwar
iż-Żona Ekonomika Ewropea, ("il-Ftehim taż-ŻEE")
fih dispożizzjonijiet u arranġamenti speċifiċi fir-rigward
tal-istatistika.
(2)              
Ir-Regolament (UE) Nru 691/2011 tal-Parlament
Ewropew u tal-Kunsill tas-6 ta’ Lulju 2011 dwar il-kontijiet
ekonomiċi ambjentali Ewropej[2],
għandu jiġi inkorporat fil-Ftehim.
(3)              
Fir-rigward tal-Islanda, l-Annessi I, II u III
għar-Regolament għandhom jiġu implimentati fi żmien sentejn
(2) mill-ewwel skadenza għat-trażmissjoni sabiex jitqies
l-iżvilupp ulterjuri tal-kontijiet ambjentali nazzjonali tal-Islanda.
(4)              
Peress li l-Liechtenstein hu diġà eżentat
mis-sistema Ewropea ta’ kontijiet nazzjonali u reġjonali skont
ir-Regolament tal-Kunsill (KE) Nru 2223/96[3],
dan għandu jkun eżentat ukoll mill-obbligi li jikkonċernaw
il-kontijiet ekonomiċi ambjentali Ewropej,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni fi ħdan il-Kumitat Konġunt
taż-ŻEE dwar l-emenda proposta għall-Anness XXI
għall-Ftehim taż-ŻEE għandha tkun ibbażata fuq
l-abbozz tad-Deċiżjoni tal-Kumitat Konġunt taż-ŻEE
mehmuż ma’ din id-Deċiżjoni.
Artikolu 2
Din id-Deċiżjoni għandha
tidħol fis-seħħ fid-data tal-adozzjoni tagħha.
Magħmula fi Brussell, 
                                                                       Għall-Kunsill
                                                                       Il-President
ANNESS 
Abbozz
ta’
DEĊIŻJONI
TAL-KUMITAT KONĠUNT TAŻ-ŻEE 
Nru
ta’
li
temenda l-Anness XXI (Statistika) għall-Ftehim taż-ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat mill-Protokoll li jaġġusta
l-Ftehim dwar iż-Żona Ekonomika Ewropea, minn issa ’l quddiem
imsejjaħ “il-Ftehim”, u b’mod partikolari l-Artikolu 98
tiegħu,
Billi:
(1)                   
L-Anness XXI għall-Ftehim kien emendat
bid-Deċiżjoni tal-Kumitat Konġunt taż-ŻEE
Nru .../... ta’ …[4].
(2)                   
Ir-Regolament (UE) Nru 691/2011 tal-Parlament
Ewropew u tal-Kunsill tas-6 ta’ Lulju 2011 dwar il-kontijiet
ekonomiċi ambjentali Ewropej[5],
għandu jiġi inkorporat fil-Ftehim,
ADOTTA DIN ID-DEĊIŻJONI:
Artikolu 1
Il-punt li ġej għandu jiġi
inkluż wara l-punt 27b (ir-Regolament tal-Kummissjoni (KE)
Nru 1445/2005) tal-Anness XXI għall-Ftehim:
‘27c.      32011 R 0691:
Regolament (UE) Nru 691/2011 tal-Parlament Ewropew u tal-Kunsill
tas-6 ta’ Lulju 2011 dwar il-kontijiet ekonomiċi ambjentali
Ewropej (ĠU L 192, 22.7.2011, p. 1).
Id-dispożizzjonijiet tar-Regolament
għandhom, għall-finijiet ta’ dan il-Ftehim, jinqraw bl-adattamenti li
ġejjin:
(a)     Fir-rigward tal-Islanda,
l-Annessi I, II u III għar-Regolament għandhom jiġu
implimentati fi żmien sentejn (2) mill-ewwel data tal-iskadenza għat-trażmissjoni.
(b)     Dan ir-Regolament ma għandux
japplika għal-Liechtenstein.’
Artikolu 2
It-testi tar-Regolament (UE) Nru 691/2011
fil-lingwa Islandiża u dik Norveġiża, li għandhom jiġu
ppubblikati fis-Suppliment taż-ŻEE ta’ Il-Ġurnal
Uffiċjali tal-Unjoni Ewropea, għandhom ikunu awtentiċi.
Artikolu 3
Din id-Deċiżjoni għandha
tidħol fis-seħħ fil-[…], sakemm ikun saru n-notifiki kollha
taħt l-Artikolu 103(1) tal-Ftehim lill-Kumitat Konġunt
taż-ŻEE*.
Artikolu 4
Din id-Deċiżjoni għandha
tiġi ppubblikata fis-Sezzjoni taż-ŻEE, u fis-Suppliment
taż-ŻEE, ta’ Il-Ġurnal Uffiċjali tal-Unjoni Ewropea.
Magħmul fi Brussel, […].
   || Għall-Kumitat Konġunt taż-ŻEE       Il-President     […] 
   || Is-Segretarji    għall-Kumitat Konġunt taż-ŻEE        […] 
[1]               ĠU L 310, 30.11.1996, p. 1.
[2]               ĠU L 192, 22.7.2011, p. 1.
[3]               ĠU L 310, 30.11.1996, p. 1.
[4]               ĠU L …
[5]               ĠU L 192, 22.7.2011,
p. 1.
*               [L-ebda
rekwiżiti kostituzzjonali mhuma indikati.] [Hemm rekwiżiti
kostituzzjonali indikati.]